हर क्षेत्र में आगे बढ़ रही है बेटियां : पालीवाल
डीडवाना. पालिका हॉल में अभियान के तहत जानकारी देते ईओ अध्यक्ष।
भास्कर संवाददाता | डीडवाना
बेटीबचाओ-बेटी पढ़ाओ अभियान के तहत स्वास्थ्य विभाग नगरपालिका के संयुक्त तत्वावधान में पालिकाध्यक्ष ग्यारसी देवी की अध्यक्षता में मंगलवार को बैठक का आयोजन हुआ। इस मौके पर पीसीएनडीटी जिला समन्वयक सत्येंद्र पालीवाल ने कहा कि बेटी बचाओ अभियान की शुरूआत 2015 में प्रधानमंत्री नरेंद्र मोदी ने की थी। जिसका मुख्य उद्देश्य समाज में बेटियों के प्रति चेतना जागृत करना और भ्रूण हत्या पर रोक लगाना है। उन्होंने कहा कि आज भी समाज में रूढ़ीवादी परंपराओं और मान्यताओं के चलते बेटियों के साथ दोयम दर्जे का व्यवहार किया जाता है, जो उचित नहीं है। उन्होंने कहा कि आज महिलाएं शिक्षित होकर हर क्षेत्र में आगे बढ़ रही है। इसके अलावा सरकार भी बेटियों को बचाने के लिए विभिन्न योजनाओं आर्थिक सहायता से प्रोत्साहन दे रही हैं। बेटियों की 12वीं तक पढ़ाई का खर्च भी सरकार उठा रही है। वहीं ईओ डॉ. सहदेवदान चारण ने कहा कि बेटी बचाना सबका कर्तव्य है। इसमें सभी की सामूहिक भागीदारी आवश्यक है। उन्होंने कहा कि एक ओर लोग भ्रूण कन्या हत्या जैसा जघन्य अपराध कर रहे हैं, वहीं बेटियां तेजी से आगे बढ़ रही है।
स्वास्थ्यमिशन योजना की दी जानकारी: जिलाशिशु एवं प्रजनन अधिकारी डॉ. मुश्ताक अहमद ने लिंगानुपात के बढ़ते फासले को कम करने के लिए समाज में बदलाव का आह्वान किया। इस दौरान पार्षद गजेंद्र गांधी, सलीम खान पठान, जितेंद्र सिंह जोधा, नेता प्रतिपक्ष उम्मेद हसन पठान पार्षद पवन टाक ने भी विचार व्यक्त किए। राष्ट्रीय शहरी स्वास्थ्य मिशन की जिला समन्वयक विप्रा तालानी ने कहा कि ग्रामीण क्षेत्र की तर्ज पर शहरों में भी स्वास्थ्य मिशन योजना प्रारंभ की गई है। उन्होंने इस योजना की जानकारी देते हुए सहयोग का आह्वान किया।
कार्यक्रम
hin_Deva mag_Deva kas_Deva hin_Deva hin_Deva hin_Deva